google/wiki40b huggingface dataset:
Enivere Kalmustimägi

(Enivere) Kalmustimägi (ka (Enivere) Jurgemägi) on muistse kalmistuna kasutatud kõrgendik Lääne maakonnas Lääne-Nigula vallas Enivere külas.

Mälestise kirjeldus

Kivikalme asetseb ümbritsevast lagedast põllumaast veidi kõrgemal künkal. Seljandiku põhja- ja läänenõlv on järsud ja ida- ning lõunanõlv kulgeb laugjalt. Kivikalme ligikaudsed mõõtmed on pikkus on põhja-lõuna suunas 100 m, laius 70 m. Põlluharimise käigus on osa kkvikalmest hävinenud ning seetõttu ei olda kindlad, et kus kohas sealses põllus kivikalme lõppes.

Arheoloogilised uuringud

Arheoloogilised kaevamised- ja uurimised on läbi viidud 1947 aastal A. Vassari juhatusel ning jätkati 1950 aastal Evald Tõnissoni poolt. Arheoloogiliste kaevamisi läbi viimisel tuli päevavalgele põletamata matuseid, jälgi oli ka põletusmatustest.

Arheoloogilised leiud

Arheoloogiliste uurimistöödel, kruusavõtmisel ning põlluharimisel on leitud odaotsi, nugee, vikateid, suitseid, vööosi.

Muistise dateering

Kivikalme on kogutud leidude dateerimisel määratletud 12.-13. sajandisse prk.
Lee tänav

Lee tänav on tänav Tallinnas Haabersti linnaosas Õismäe asumis. Lee tänav algab Vabaõhumuuseumi teelt ja lõpeb Tuluste tänaval.
Lee tänav on enam-vähem kirde–edelasuunaline ja ligikaudu 320 meetri pikkune.
Tänav oli varem Leesika tänav, mis nime kordumise tõttu muudeti 16. mai 1958 Lee tänavaks.
Mehamni kirik

Varasem kabel

20. detsembril 1931 pühitseti sisse Mehamni kabel.
Kihnu mõis (Pilistvere)

Kihnu mõis (saksa keeles Kihno) oli Kõo mõisa karjamõis Pilistvere kihelkonnas Viljandimaal.
Wenedyk

Wenedyk (inglise keeles Venedic) on tehiskeel, mille on loonud hollandi tõlkija Jan van Steenbergen (kes on ka aidanud luua tehiskeelt Interslavic). Seda kasutatakse väljamõeldud Kahe krooni vabariigis ,alternatiivajaloo maailmas Ill Bethisad. Wenedyk on Vulgaarladina järglane mida on palju mõjutanud Slaavi keeled, Selles maailmas vallutas Rooma impeerium Poola maad ja Poola keele asemel arenes seal välja Wenedyk. Wenedyk proovib näidata kuidas oleks võinud Poola keel välja näha kui see oleks Slaavi keele asemel olnud Romaani keel. Internetis on Wenedyki keel tuntud näide altlangist (Tehiskeel mis on loodud alternatiivajaloo maailma jaoks).

Tähestik

Wenedyku tähestik on täpselt sama mis Poola tähestik. Tähestikus on 32 tähte
A Ą B C Ć D E Ę F G H I J K L Ł M N Ń O Ó P R S Ś T U W Y Z Ź Ż
Lyoni maakond (Minnesota)

Ajalugu

Maakond moodustati 1871. aastal.
Klaudia Bežanitskaja

Isiklikku

Tema isa Nikolai Bežanitski oli õigeusu preester, kes mõrvati Tartu Krediidikassa keldris ja kuulutati aastal 2000 pühakuks; õigeusu preestrid olid ka tema isa neli venda ja mõlemad vanaisad. Tema õde Zinaida Dormidontova (1884–1976) oli keelteõpetaja. Tema tütar oli Tamara Miljutina.
Poola haldusjaotus

Poola praegune haldusjaotus kehtib alates 1. jaanuarist 1999. Selle järgi jaguneb Poola 16 vojevoodkonnaks (województwo), mis jagunevad omakorda maakondadeks (powiat), mis jagunevad veel valdadeks (gmina).
Riigihalduspiirkondadena on uued vojevoodkonnad käibel juba 1990. aastast; 1999. aastast on nad ka omavalitsusüksused.
Uued vojevoodkonnad asendasid 49 vojevoodkonda, mis kehtisid alates 1. juulist 1975. Ka sõdadevahelises Teises Poola Vabariigis (1918–1939) oli 16 vojevoodkonda.
Praegused vojevoodkonnad põhinevad laias laastus Poola ajaloolistel piirkondadel; eelmine haldusjaotus oli orienteeritud suurematele keskustele, mille järgi vojevoodkonnad ka nimetati. Uute vojevoodkondade pindalad ulatuvad alla 10 000 ruutkilomeetrist (Opole vojevoodkond) üle 35 000 ruutkilomeetrini (Masoovia vojevoodkond) ja elanike arv 1 miljonist (Lubuszi vojevoodkond) üle 5 miljonini (Masoovia vojevoodkond).
Haldusreformi eesmärk oli luua suuremad regioonid, mis saaksid pärast Euroopa Liitu astumist teiste regioonidega konkureerida. Endised vojevoodkonnad olid liiga väikesed, et raha tõhusalt kasutada.
Uue haldusjaotuse kehtestamisega kaasnesid arvukad arutelud. Mõned ettepanekud nägid  ette väiksema arvu vojevoodkondade loomise (kõige sagedamini räägiti 12 uuest vojevoodkonnast. Vähem pooldajaid oli ettepanekutel luua 25 vojevoodkonda või säilitada 49 vojevoodkonda. Üksuste arvu suurendati paljude protestimeeleavalduste tõttu (näiteks Opoles ja Kielces). Lubuszi ja Kujawy-Pomorze vojevoodkonnas otsustati, et vojevood ja seimik jäävad eri linnadesse. Oli ettepanekuid täiendavate vojevoodkondade, näiteks Kesk-Pomorze vojevoodkonna moodustamiseks.
Lana (Lõuna-Tirool)

Frazione'd

Lana vallas asuvad Völlani (Foiana), Pawigli (Pavicolo) ja Ackpfeifi (Acquaviva) frazione'd ehk osavallad .

Keeleline jaotus

2011. aasta rahvaloenduse järgi kõneles 91,84% Lana rahvastikust esimese keelena saksa keelt, 7,90% itaalia keelt ja 0,26% ladiini keelt.

Turism

Lana küla jaguneb kolmeks osaks: Oberlana, Mitterlana ja Niederlana. See on populaarne turistide sihtkoht, kus pakutakse sportimisvõimalusi, nagu tennis, jalgpall, golf, minigolf ja suusarajad. Suvel naudivad kohalikud ja turistid ujumist, matkamist ja jalgrattasõitu, sest Lanas on palju häid jalgrattateid.
INXS

INXS on Austraalia rokkansambel, mis on moodustatud aastal 1977.
1997. aasta turnee ajal tegi enesetapu nende laulja Michael Hutchence.
Aastal 2005 sai nende uueks solistiks kanadalane J. D. Fortune. Ta valiti 12-nädalase tõsielusarja "Rock Star: INXS" käigus. 2011. aastal lahkus ta bändist ning tema asemele tuli Ciaran Gribbin.
Toompea tänav

Toompea tänav on tänav Tallinnas, mis algab Tallinna vanalinnas Toompeal Toompea lossi platsilt ja lõpeb Kaarli puiesteel.
Tänav kulgeb Rootsi bastioni ehk praeguse Lindamäe vahelisel kurtiinil Pika silla kohal.
Selle tänava 8. majas on Kaitseliidu hoone ja Okupatsioonide muuseum.
Tänava äärde jäävad ka Harjumägi ja Hirvepark ning Harjuoru võimla.
Tänava varasemad nimed: Die Dom-Brücke, Die Langebrücke, Großer Dom-Weg, Der alte Domweg, Alter Domweg, Karlstraße, Kaarli tänav (kuni 1948), Nõukogude tänav (ainult 1941). Praegune nimi alates 13. juulist 1948.
Eesti Rakenduslingvistika Ühing

Eesti Rakenduslingvistika Ühing (lühend ERÜ) on rakenduslingvistikaga tegelevaid inimesi ühendav Eesti mittetulundusühing. ERÜ asutati 2004.
ERÜ juhatus valitakse kolmeks aastaks. Viimane juhatus valiti 2013. Juhatusse kuuluvad Krista Kerge, Margit Langemets, Renate Pajusalu, Maria-Maren Sepper, Kadri Vider. ERÜs on 79 liiget (2014).
ERÜ kirjastab kahte ajakirja: Eesti Rakenduslingvistika Ühingu aastaraamat ja Lähivõrdlusi. Lähivertailuja.
Viljandi maastik

"Viljandi maastik" on Eduard Viiralti 1943. aastal kuivnõeltehnikas valminud gravüür. Teos on arvatud riiklikuks kunstimälestiseks.
Gravüüril kujutatud tammepuu on teose järgi tuntuks saanud Viiralti tammena.

Gravüüri saamislugu

Ühel 1943. aasta juunikuu päeval sõitsid Juhan Viidang, Eduard Viiralt ja Heino Leek kolmekesi autoga Tallinnast Viljandimaale – Heino Leek sõidutas Viiralti temale kuuluvasse Uusna mõisa. Üle Viiratsi silla sõites ja mäkke tõustes osutas Viidang teest vasakul asuvale iidsele tammele. Kunstnik laskis auto peatada ja astus läbi õitseva ristikupõllu tamme juurde ja vaatas hiiglaslikku puud enam kui tund aega. Pooleteise kuu pärast valmis gravüür "Viljandi maastik" (ilma visandita, otse plaadile).
Missa syllabica

"Missa syllabica" on eesti helilooja Arvo Pärdi 1977. aastal (teine versioon 1996. aastal) loodud teos. Muusikateose pikkus on 13-16 minutit.
Gary Numan

Gary Numan (õieti Gary Anthony James Webb; sündinud 8. märtsil 1958) on inglise laulja, helilooja ja instrumentalist.
Teda peetakse üheks kommertsiaalse elektronmuusika teerajajaks ning teda on nimetatud "süntpopi kuningaks" ("King of Synthpop"). Laialt tuntud on tema 1979. aastal edetabelites figureerinud hitid "Are 'Friends' Electric?" ja "Cars".
Tema lugusid on esitanud või töödelnud David Bowie, Nine Inch Nails, Beck, Grant Nicholas, Tricky, Damon Albarn & Matt Sharp, Jarvis Cocker, Queens of the Stone Age, Noel Fielding, Afrika Bambaataa jt.
Kompensatoorne fiskaalpoliitika

Kompensatoorne fiskaalpoliitika (inglise compensatory fiscal policy) on poliitika, millel on kriisivastane ja täielikku tööhõivet tagav toime, hoolimata sellest, missugused on selle rakendamise muud tagajärjed.
Arvi Aasmaa

Arvi Aasmaa (sündinud 20. detsembril 1938) on eesti arhitekt.
Ta lõpetas 1965. aastal ERKI ning kuulub alates 1970. aastast Eesti Arhitektide Liitu.
Vastseliina Internaatkool

Vastseliina Internaatkool oli internaatkool Võru maakonnas Võru vallas Vastseliinas. Koolis õpetati erivajadusega õpilasi. Kool suleti 2014 ja liideti Kaagvere Erikooliga.
Kool asutati 1959 Vastseliina Internaatkoolina. 1971 nimetati kool ümber Vastseliina Eriinternaatkooliks ja 1984 nimetati ümber Vastseliina Sanatoorseks Internaatkooliks.
Tensorväli

Tensorväli (inglise keeles tensor field) on matemaatikas ja füüsikas kujutus (väli), mis seab vaadeldava matemaatilise ruumi (tavaliselt eukleidiline ruum või diferentseeruv muutkond) igale punktile vastavusse tensori. 
Tensorvälju kasutatakse diferentsiaalgeomeetrias, algebralises geomeetrias, üldrelatiivsusteoorias, materjaliteaduses (pingete analüüsis ja deformatsiooniarvutustes), samuti laialt rakendusfüüsikas.
Elmar Loodus

Elmar Loodus (4. detsember 1916 – 1. aprill 2001) oli eesti haridustegelane.
Ta on olnud Põlva Mittetäieliku Keskkooli direktor (1948-1950) ja lühikest aega 1950. aastal loodud Põlva Keskkooli direktor. 
1950. aasta novembris edutati ta Põlva Linna RSN Täitevkomitee Haridusosakonna juhatajaks. 
Ta lõpetas 1953. aastal Tartu Õpetajate Instituudi ja oli seejärel 1953-1956 Tartu I Keskkooli direktor. 
Loodus on olnud ka Tartu Linna RSN Täitevkomitee Haridusosakonna juhataja, inspektor ja metoodik.
Nina Dobrev

Lapsepõlv

Dobrev sündis Sofias Bulgaarias ja kolis kaheaastasena Kanadasse, kasvades üles Torontos. Tema ema on kunstnik ja isa arvutispetsialist. Dobrevil on vanem vend Aleksander, kes õpib inseneriks. Dobrev käis algkoolis J. B. Tyrrell Sr. Public School ja keskkoolis Wexford Collegiate School for the Arts (Scarboroughis Ontarios). Juba noorelt ilmnes huvitas Dobrevit tantsimine, võimlemine, teater, muusika, kujutav kunst ja näitlemine. Dobrevi anne avastati Dean Armstrongi näitlemiskoolis Torontos.

Karjäär

Modellitöö viis reklaamideni ja seejärel filmide prooviesinemisteni. Dobrev näitles mängufilmides "Fugitive Pieces", "Away from Her", "Never Cry Werewolf" ja telesarjas "Degrassi kool ja tema noored". Lisaks osales ta MTV filmis "The American Mall". Hetkel mängib Dobrev peaosa CW Televisiooni draamasarjas "The Vampire Diaries", mängides kaksikrollis Elena Gilbertit ja Katherine Pierce'i. Pierce on vampiir, keda armastasid Ameerika kodusõja ajal kaks venda, olles tol ajal veel inimesed.
Lisaks mängis Dobrev erootilises põnevikus "Chloe", mille avaldas 26. märtsil 2010 Sony Pictures Classics. Film haaras teatraalselt $3 000 000 USAs ja oli üks kõrgema laiendusteguritega erialafilme USAs 2010. aastal.

Eraelu

Dobrev käis Toronto koolis Wexford Collegiate School for the Arts. Mõnda aega õppis ta Torontos ka Ryersoni Ülikoolis sotsioloogiat, kuid langes 2008. aastal välja, et jätkata näitlemiskarjääri.
Józef Oleksy valitsus

Józef Oleksy valitsus tuli Poolas võimule 7. märtsil 1995, kuid vahetati 7. veebruaril 1996 välja Włodzimierz Cimoszewiczi valitsusega (põhjuseks skandaal senise peaministri ja KGB ohvitseri sõpruse pärast).
Gunnar Kriik

Gunnar Kriik (15. aprill 1952 – 5. veebruar 2001) oli eesti muusik, helilooja ja laulusõnade autor.
Ta õppis lastemuusikakoolis viiulit ja klaverit. Aastatel 1968–1970 õppis Tallinna Muusikakoolis kontrabassi. 
Ta töötas S. Kirovi nimelise näidiskalurikolhoosi kultuuritöötajana.
1968. aastast mängis ansamblites Baltika ja Rae. 1975. aastast mängis ansamblis Apelsin. 1986. aastal asutas ta ansambli Vanaviisi, esinedes seal laulja ja basskitarristina kuni 2000. aastani.

Looming

Ta kirjutas mitu Apelsini laulu, sealhulgas "Raamid", "Peeglid", "Leierkast" ja "Edison". Laulva revolutsiooni ajal 1988. aastal kirjutas ta mitu isamaalist laulu, sealhulgas "Oma maa", "Viskangi labida õlale" ja "Vana paat".

Tunnustused

Ta võitis heliloojana preemiaid Arne Oidi nimelisel lauluvõistlusel.

Isiklikku

Ta on maetud Tallinna Rahumäe kalmistule.
Tartu Linnaraamatukogu

Tartu Oskar Lutsu nimeline Linnaraamatukogu on Tartu linna avalik raamatukogu.
Tartu Linnaraamatukogu keskkogu asub Tartus, aadressil Kompanii 3/5. Samas hoones tegutseb ka kohvik Lutsu Juures. Harukogud paiknevad Annelinnas, Kaunase puiestee 23, Karlovas, Tehase 16, ning Tammelinnas, Suur kaar 56. Lisaks on avatud laenutuspunkt aadressil Staadioni 73 ja lugemistuba majas Raekoja plats 11, raamatukoguteenuseid pakutakse ka Tähtvere päevakeskuse külastajaile aadressil Veski 35.
Raamatukogu direktor on Asko Tamme.
Raamatukogu veebilehe vahendusel on võimalik kasutada e-kataloogi ESTER.

Statistikat

Tartu Linnaraamatukogu keskkogus ja harukogudes käis 2011. aastal päevas ligi 2200 külastajat, tunnis laenutati välja keskmiselt 450 raamatut, filmi, CD-d jms. Aasta lõpul oli raamatukogus arvel umbes 39 200 lugejat, 2011. aastal kasutas neist raamatukogu teenuseid 32 700. Aastaga kogunes umbes 650 000 külastust ja 1,35 miljonit laenutust. Raamatukogu kuut lugerit laenutati kevadest saati 150 korda. Aasta vältel korraldati 521 üritust ja koolitust, raamatukogus toimus 99 näitust.

Ajalugu

Raamatukogu asutas 1913. aastal Tartu Rahvaraamatukogu Selts. 1940. aasta lõpust tegutseb (vaheaegadega) suviti rannaraamatukogu, algul Emajõe ja hiljem Anne kanali ääres. 1952. aastal nimetati Tartu Linna Keskraamatukogu seoses Nikolai Gogoli 100. surma-aastapäevaga Eesti NSV Ministrite Nõukogu otsusega ümber N. V. Gogoli nimeliseks Tartu Linna Keskraamatukoguks. 1972. aastal alustas Tartus tööd Eesti esimene raamatukogubuss. 1987. aastast kannab raamatukogu Oskar Lutsu nime.
Esimene internetituba avati Annelinna harukogus 1999. aasta detsembris, keskkogus 2000. aasta augustis. Elektronkataloogile ja elektroonilisele laenutusele mindi üle 1997–2002, 2004. aastal hd ja muid teavikuid laenutama lisaks lugejapiletile ka ID-kaardi alusel.
Frits-Allan Suurkask

Frits-Allan Suurkask (13. jaanuar 1941 Tallinn – 29. november 2014 Tallinn) oli eesti korvpallur ja poliitikategelane.

Elulugu

Lõpetas 1959. aastal Tallinna 2. Keskkooli ja 1965. aastal Tallinna Polütehnilise Instituudi automaatikateaduskonna. Töötas automaatikainsenerina.
Korvpalli hakkas mängima vend Valdu eeskujul, esimesed treenerid olid Joann Lõssov ja Heino Krevald. 
Võitis 1958 ja 1959 Nõukogude Liidu koolinoorte spartakiaadil Eesti NSV meeskonnas 3. koha. Sai 1963. aastal Eesti NSV koondises Nõukogude Liidu rahvaste spartakiaadil (mis ühtlasi olid Nõukogude Liidu meistrivõistlused) 6. koha. 
Tuli aastatel 1962–1964 Tallinna Polütehnilise Instituudi meeskonnas Eesti NSV meistriks ja 1962. aastal Eesti NSV karikavõitjaks. 
Ta oli Eesti Rahvusliku Sõltumatuse Partei asutajaliige ja hiljem selle Tallinna piirkonna juht. Alates 18. juunist 1994 oli ta Vabaduspartei – Põllumeeste Kogu liige.

Isiklikku

Tema vend on endine korvpallikohtunik Valdu Suurkask.
Seikluskasvatus

Seikluskasvatuse määratlemine

Seikluskasvatuse määratlemise teeb raskeks see, et mingit viisi on kogu elu seiklus. See, mida keegi seikluseks nimetab, on väga individuaalne. Seiklus on seega sügavalt isiklik kogemus.

Seikluskasvatus Eestis

Seikluskasvatus on Eestis jõudsalt arenev pedagoogiline suund, mis hetkel on rakendust leidnud huvihariduses ja vabaajategevusi koordineerivates asutustes. Sõna "seikluskasvatus" jõudis Eestisse Soomest, kui mitmesuguste koolitusega tegelevate organisatsioonide liikmed käisid Soomes väljaõppel. Seal kasutati seikluskasvatust 1980. aastatel rakenduskõrgkoolides keeleõppeprogrammi raames.
Tänapäeval saab Eestis seikluskasvatust õppida Tartu Ülikooli Viljandi Kultuuriakadeemia huvijuht-loovtegevuse õpetaja õppekava raames.
Jari Ehrnrooth

Jari Ehrnrooth (sündinud 19. augustil 1959) on Soome filosoof.
Jari Ehrnrooth on mõtestanud Lääne ühiskondade kriisi, heaolu ja heaelu. Ta väidab, et hedonism ja tarbijalikkus tekitab pikemas perspektiivis tühjusetunde, sest inimene vajab kõrgemaid eesmärke, ning toob välja jõukama, harituma infoühiskonna varjuküljed (kuritegevus, alkoholism ja narkomaania).  
Eesti keeles on ilmunud Jari Ehrnroothi "Hästi toimiv ühiskond. Heaolu ja heaelu." (Menu kirjastus, 2017, tõlkija Margit Mõistlik, ISBN 9789949549573)
Tartu Kolgata Baptistikogudus

Ajalugu

Enne Teist maailmasõda oli Tartus eri aegadel neli baptistikogudust: üks sai alguse 1901, teine 1906 ja kolmas 1911. Immaanueli koguduse palvemaja põles sõja ajal maha. Peeteli kogudusel ei lubanud nõukogude võim pärast sõda enam rendiruume kasutada. Nii liitusid nende koguduste liikmed ainsasse allesjäänud baptistipalvelasse: Kolgata kogudusse, mille palvela oli avatud 1931. aastal.
Hara rannabarrid ja soostunud laguunid

Hara rannabarrid ja soostunud laguunid on Juminda poolsaarel umbes 20 km² alal olevad endisaegsed rannabarrid ja praeguseks soostunud laguunid.
Rannabarrid tekkisid Läänemere Litoriinamere staadiumil. Laguunisetete vanuseks on määratud 7080 ±75 aastat.
Taali mõisa kalmistu

Taali mõisa kalmistu on kalmistu Tori kihelkonnas Pärnumaal, tänapäevase haldusjaotuse järgi Taali külas Tori vallas Pärnu maakonnas. Kalmistu jääb mõisa südamest linnulennult umbes ühe kilomeetri kaugusele edelasse.

Ajalugu

Kalmistu rajasid arvatavasti 18. sajandi lõpus Taali mõisa tollased omanikud Staël von Holsteinid. 
Esimene matus oli 1778. aastal. Kalmistule on maetud 30 lahkunut – neist 21 kabelisse ja 9 haudadesse.

Kalmistu kabel

Arvatavasti 19. sajandi alguses püstitati kalmistule klassitsistlikus stiilis kabel, mis põles 1957. aastal ja on praegu varemetes.
Šuiski

Šuiski (vene keeles Шуйские) oli Venemaa aadlisuguvõsa. Suguvõsa pärines Rjurikovitšidest. Suguvõsa on nimetatud Šuja linna järgi.
Üks suguvõsa esindaja (Vassili IV) oli 1606-1610 Vene tsaar.
Euroopa Kohus

Euroopa Kohus ehk Euroopa Ühenduste Kohus on  Euroopa Liidu kõrgeim kohus, mis tagab seaduste järgimise lepingute kohaldamisel ja tõlgendamisel. 
Euroopa Kohus koosneb 28 kohtunikust ja 11 kohtujuristist. Kohtunikud ja kohtujuristid nimetatakse ametisse liikmesriikide valitsuste ühisel kokkuleppel pärast konsulteerimist komiteega, mille ülesanne on anda arvamus nende ülesannete täitmiseks esitatud kandidaatide sobivuse kohta. Nende ametiaeg on kuus aastat, võimalusega seda pikendada. Nad valitakse isikute hulgast, kelle sõltumatus on väljaspool kahtlust ning kellel on oma riigi kõrgeimatesse kohtunikuametitesse nimetamiseks nõutav kvalifikatsioon või kes on tunnustatud ja pädevad juristid. 
Euroopa Kohut ei tohi segi ajada Haagi Rahvusvahelise Kohtuga, mis on Ühinenud Rahvaste Organisatsiooni institutsioon, ega Euroopa Inimõiguste Kohtuga Strasbourgis, mis kuulub Euroopa Nõukogu juurde.
Euroopa Kohus ja Üldkohus kokku moodustavad Euroopa Liidu Kohtu, mis omakorda on üks seitsmest Euroopa Liidu institutsioonist. 2004–2016 tegutses Euroopa Liidu Kohtu koosseisus nende kõrval ka Avaliku Teenistuse Kohus.
Leostumine

Leostumine on mineraalainete (peamiselt vees lahustuvate soolade) väljauhtumine mullast liikuva pinnasevee toimel.
Kitsamas tähenduses võidakse leostumise all mõelda karbonaatide väljauhtumist mullast.
Columbia Heights (Minnesota)

Columbia Heights on linn Anoka maakonnas Minnesota osariigis Ameerika Ühendriikides. 
2010. aasta rahvaloenduse seisuga elab seal 19 496 inimest.
Ridala valla vapp

Ridala valla vapp on Lääne maakonnas asunud endise Eesti haldusüksuse Ridala valla vapp.
Vapp kinnitati 7. veebruaril 2000.

Vapi kirjeldus

Punase kilbi alumisest servast tõusev hõbedase ääristusega must, jalaga rõngasrist. Risti harudevahelised sektorid on kuldsed.

Põhjendus

Rõngasrist sümboliseerib elupuud, mis tähendab igavest elu ning pärineb unikaalselt muistiselt, milleks on trapetsikujuline hauaplaat Ridala kiriku edelanurga lähedal. Risti harude vahelised kollased sektorid sümboliseerivad päikeseketast ilmasamba otsas.
Kiil (ajaleht)

Kiil oli huumoriajaleht, mis ilmus 4. septembril 1931. aastal Tartus. Lehe väljaandja oli A. Klemmer ja vastutav toimetajas A. Taader.
Toimetus asus Tartus Lossi tänav 15.
Ajalehe hind oli 10 senti oli 8 leheküljeline.
Ajalehte trükiti Tartus trükikojas Kultuur.
Ilmus ainult 1 number.
Natalja Zabijako

Natalja Zabijako (Natalia Zabiiako; vene Наталья Александровна Забияко; sündinud 15. augustil 1994 Tallinnas) on Eesti ja Venemaa iluuisutaja (paarissõitja).
Kuni 2014. aastani esindas ta Eestit. Ta on uisutanud koos Sergei Muhhiniga, Sergei Kulbachiga ja Aleksandr Zabojeviga.
Koos Zabojeviga sai ta 2014. aasta Euroopa meistrivõistlustel 10. koha.
2015. aastast on ta partneriks Aleksandr Enbert, kellega koos saavutati 2018. aasta Euroopa meistrivõistlustel pronksmedal ja kuuluti XXIII taliolümpiamängudel hõbeda võitnud Venemaa võistkonda.
Heikki Vilander

Heikki Vilander on Soome endine poksija.
Vilander oli kahekordne Soome meister kergekaalus (kuni 60 kg) aastatel 1974–1975 ning kolme järjestikuse hõbemedali võitja: kärbeskaalus (kuni 51 kg) 1971. aastal, kukk-kaalus (kuni 54 kg) 1972. aastal ja sulgkaalus (kuni 57 kg) 1973. aastal.
Vilander võitis pronksmedali sulgkaalus (kuni 57 kg) 20. Euroopa meistrivõistlustel 1973. aastal Belgradis.
Liivimaa maamarssal

Liivimaa maamarssal (saksa keeles Livländischen Landmarschall, vene keeles предводитель дворянства) oli 1643–1920 kohaliku aadli omavalitsuse ehk rüütelkonna (Ritterschaft) kõrgem ametnik Liivimaal, kelle ülesandeks oli juhatada rüütelkonna üldkoosolekut ehk maapäeva (Landtag). 18. sajandist alates oli maamarssali ülesandeks esindada ka rüütelkonna huve keskvõimu juures.
Teatud perioodidel ei olnud poliitiliste ja administratiivsete probleemide või sõjaolukorra tõttu maamarssalit ametis. Esimene periood kestis 20. detsembrist 1694 28. jaanuarini 1710. Selle põhjuseks oli rüütelkonna vastutegevus Rootsi keskvõimule ja 1700 alanud Põhjasõda. Aastatel 1695–1700 täitis maamarssali kohuseid maapäeva direktor (Landtagsdirektor), kelle ülesanded olid sisuliselt maamarssali ülesannetega sarnased. Balti erikorra kaotamise tõttu likvideeriti maamarssali ametikoht uuesti 3. juulil 1783 ja taastati alles keiser Paul I poolt 28. novembril 1796. Vahepealsel perioodil korraldas maapäevade tööd niinimetatud aadlimarssal (Gouvernementsmarschall).
Kui maamarssal ei saanud mingitel põhjustel oma kohustusi täita ja astus enneaegselt tagasi või tagandati, siis võis kuni uute korraliste valimisteni valida tema asemele ajutise kohusetäitja (vikarierendes Landmarschall).
Algselt valiti maamarssal ametisse kolmeks aastaks. See kord kinnitati lõplikult 1648 Rootsi kuninganna Kristiina poolt. 1870. aastatest valiti maamarssal määramata ajaks. Valituks osutunud kandidaadi pidi alati kinnitama ka kindralkuberner.
Viimane maamarssal astus ametist tagasi 1919 ja tema asemele uut ametnikku enam ei valitud. Liivimaa rüütelkond likvideeriti 1920.
Dainius Makauskas

Dainius Juozas Makauskas (19. september 1939 Kaunas – 1. detsember 1990 Dhaulagiri, Nepal) oli leedu alpinist.
Ta lõpetas 1968. aastal Kaunase meditsiiniinstituudi.
Ta hakkas alpinismiga tegelema 1956. aastal.
Ta on esimene Balti liiduvabariikide alpinist, kes pälvis aunimetuse Lumeleopard ja esimene leedukas, kes on tõusnud kaheksatuhandelise tippu (1990).
Ta hukkus 1. detsembril 1990 Himaalajas laskumisel Dhaulagiri mäetipult (8167 m).
Vladikavkaz

Rahvastik

Elanikke 316 700 (2004), mis on 48% Põhja-Osseetia elanikkonnast. 2002. aasta rahvaloenduse andmetel oli Vladikavkazi elanikest osseete 59,51%, venelasi 27,59%, armeenlasi 3,89% ja grusiine 2,32%.

Ajalugu

Rajatud 1784. aastal Venemaa kindlusena, linn aastast 1860. 1931–1944 ja 1954–1990 kandis nime Ordžonikidze, 1944–1954 Dzaudžikau (vene Дзауджикау).
Oli aastatel 1924–1934 Inguši autonoomse oblasti ning samal ajal ka Põhja-Osseedi autonoomse oblasti pealinn.
Vladikavkazist lähtub Gruusia sõjatee.
Kaevutark

Kaevutark (murdekeeles ka: kaevukatsuja, kaevuvõtja, soonetundja) on rahvakultuuris inimene, kes väidetavalt oma peene taju tõttu suudab leida kaevu kaevamiseks sobiva koha ehk leida veesoont.
Veesoone leidis kaevutark enamasti rohukasvu või hommikuse kaste järgi. Hilisemal ajal kasutas kaevutark ka nõiavitsa.
Vestli mõis

Vestli mõis (saksa keeles Wesseldorf) oli Meedla mõisa kõrvalmõis Kaarma kihelkonnas Saaremaal.
Mõis rajati 1730. aastatel Meedla mõisast eraldatud alast.